
Hail  tae  the  bard !  wha  did  belang 

Tae  nae  mere  class  or  clan  ; 
But  did  maintain  and  not  in  vain 

The  Britherhood  o'  Man  : 
The  King  o'  Herts !  wha  did  far  mair 

Tae  knit  us  tae  ilk  ither, 
Than  oor  lang  line  (some  cat  divine) 

O'  Kings  a'  put  thegither. 

An'  what  although  he  may  be  puir, 

On  Richt  he  takes  his  stand, 
An'  bears  him  wi'  the  very  air 

O'  oor  ain  mountain  land  ; 
His  mission  is  wi'  wrang  tae  cope, 

An'  bid  it  tae  depart ; 
Anew  tae  kindle  love  an'  hope 

In  the  dispairing  heart. 

Frae  what  plain  common  sense  c'as  richt 

Nae  sophistry  can  win  him, 
And  claurs  tae  speak  wi'  a'  his  micht 

The  burning  thochts  within  him  ; 
His  sense  o'  richt,  his  sense  o'  wrang, 

His  love  o'  humble  worth  ; 
He  poured  in  an  immortal  sang. 

That's  ringing  roun'  the  earth  : 

For  intellectually  subhme, 

This  humble  peasant  saw,  that 
Despite  distinctions  here,  in  time, 

"A  man's  a  man  for  a'  that;" 
And  if  there  was  a  man  on  earth 

Wha  had  his  detestation, 
Twas  he  wha  measured  men  by  birth 

An'  worshipped  rank  an'  station  : 

For  after  honours  he  wad  sneak, 

An'  he'd  defend  the  wrang. 
An'  he  wad  trample  on  the  weak, 

An'  truckle  tae  the  Strang  ; 
Stick  ribbons  in  his  button  hole, 

An'  gartens  at  his  knee, 
An'  his  bit  trifle  o'  a'  sowl 

Gang  perfecdy  a-gley. 


i 


—    2   — 


But  still  despite  o'  a  the  wrang 

That  comes  by  human  blindness, 
The  spirit  o'  the  peasant's  sang 

Is  pity,  love,  an'  kindness  : 
He  pities  e'en  the  warst  o'  folk, 

For  even  some  o'  them 
Wi'  a'  their  flaws,  he  fin's  mair  cause, 

Tae  pity  than  condemn : 

Au'  for  the  outcast  everywhere, 

He  had  ahert  tae  feel, 
An'  had  some  sympathy  tae  spare, 

E'en  for  the  very  Deil. 
Tho'  in  the  grasp  o'  poverty 

Wi'  a'  its  wants  an'  fears, 
His  hert  o'erflows  for  ither's  woes 

As  'twere  a  fount  o'  tears. 

E'en  when  he  sees  a  needless  pang 

Gien  tae  the  brute  creation, 
He  wha  inflict'st,  maun  bide  the  stang, 

O'  his  roused  indignation  ; 
The  thochtless  youth  cannot  escape 

Wha  wounds  the  harmless  "  Hare," 
For  mercy  in  the  peasant's  shape. 

Stands  forth  protesting  there. 


Ltt 


r 


A, 


His  sangs  hae  something  in  their  soun' 

That  fills  the  hert  an'  e'e  ; 
"  Ye  banks  an'  braes  o'  bonnie  Doon," 

Are  magic  words  tae  me. 
O  Doon  !  thou'st  like  nae  ither  stream, 

Love's  sacred  spell  has  bound  thee, 
For  a'  the  glory  o'  a  dream, 

The  peasant  threw  around  thee  : 

Thou  sped'st  unknown  through  ages  lang, 

A  little  nameless  river  ; 
Till  pity  poured  love's  tears  in  sang. 

An'  hallowed  thee  for  ever ; 
Lang  as  the  human  hert  remains, 

A  fount  o'  hopes  an'  fears, 
This  simple  little  strain  o'  strains 

Shall  stir  it  into  tears : 

For  by  the  Poet's  magic  art, 

Tho'  but  a  moorland  river, 
Through  the  green  regions  o'  the  heart, 

It  shall  roll  on  for  ever  ; 
Wi'  him  the  birds  forever  sing  ; 

The  gowans  ne'er  depart ; 
He  carries  a  supernal  spring 

Forever  in  his  heart  : 

The   '•  modest  flower"   he  crushed  to  earth 

Wi'  ci'  its  snawy  blossoms, 
By  him  transplanted,  blooms  henceforth 

For  ever  in  oor  bosoms. 
An'  a'  the  streams  may  cease  to  flow; 

The  sun  itsel  may  vary; 
But  down  the  ages  he  shall  go, 

Wi'  his  dear  Highland  Mary. 

Anon  the  bard  doth  change  his  mood, 

And  in  the  mirthfu'  vein, 
What  fancies  flit  on  mother-wit, 

An'  humour  a'  his  ain  : 
Until  his  mirth  provoking  strains, 

Set  daddie  care  a  daffin', 
An  pit  sic  fun  in  his  auld  veins 

He  canna  flyte  for  laughin'  : 

Despite  the  thunder's  dreedfu'  soun, 

A'  through  the  air  sae  mirk, 
Mang  deils  an'  witches  he's  set  down 

In  Alloway's  auld  kirk  ; 
He  hears  auld  Nick  play  up  a  spring, 

Amang  his  crew  uncanny  : 
Sees  a'  the  deevils  dance  an'  fling, 

An'  cross  an'  cleek  wi'  Nannie. 

Hears  Tanimic,  as  his  senses  swim, 

Roar  "  VVeel  dune  Cutty  Sark," 
An'  hears  the  hellish  legion  grim 

Rush  on  him  in  the  dark, 
An'  lang  across  the  brig  o'  time, 

That  k;gion  weird  an'  scraggy, 
Shall  chase  triumphant  Tam  sublime 

On  his  immortal  Maggie ! 

An'  lo !  ancath  the  cloud  o'  nicht, 

Despite  misfortune's  deggers, 
Saw  mortal  ever  sic  a  sicht  ? 

As  a'  they  "  lolly  beggars." 
E'en  happiness  that  shuns  the  great 

Can  nesde  amang  rags, 
And  even  love  an'  joy  can  wait 

Amang  auld  mealy  bags. 

E'en  wisdom,  gravely  listens  when 

His  "  Twa  Dugs  "  tak  a  seat  ; 
Tae  get  some  lichl  on  ways  o'  men. 

But  even  dugs  are  beat. 
Burns  wasna  perfect  tae  a  dot. 

An'  wha  amang  us  a' 
But  has  some  hole  in  his  ain  coat, 

An'  maybe  some  hae  twa. 

Let  them  tak  tent  wha  think  they  staun, 

God  keep  us  humble  a' ! 
The  pride  o'  never  having  fa'en, 

Itsel's  a  dreedfu'  fa.' 
O  never,  never !  forward  he, 

The  erring  ane  tae  blame, 
For  under  like  temptation  ye 

Micht  just  hae  dune  the  same. 

Burns  micht  hae  muckle  tae  repent, 

Frae   "passions  wild  and  strong"; 
But  did  he  gie  his  soul's  consent. 

Although  he  did  the  wrong  ? 
We  love  him  even  wi'  a  stain, 

Nae  matter  wha  may  ban  ; 
We  love  him,  for  he  did  maintain. 

The  liberty  of  Man. 

And  till  the  ages  a'  ?.re  fled, 

And  time  shall  cease  to  roll, 
His  "  Scots  wha  hae  wi'  Wallace  bled," 

Shall  fire  the  freeman's  soul. 
Hail  !  Minstrel  o'  the  brave  and  true, 

Tho'  Scotia's  pride  thou  art, 
In  spirit  thou  belongest  to 

The  universal  heart. 


Alexander  McLachlan. 

